《题钱理平竹深处》
明代·汤胤勣

瘦不胜衣强着冠，肩舆一罄子犹欢。
日光碎布金三顷，秋色高攒玉万竿。
幸备酒筹催急鼓，忍看菹笋簇深盘。
九天雨露虽如许，长屐无由数就看。

作者简介：汤胤勣，字公让，明开国重臣汤和曾孙，为诸生，工诗，负才使气。巡抚尚书周忱使作启事，即席具数万言。忱荐之朝。少保于谦召询古今将略及兵事，胤勣应对如响。累授锦衣千户。偕中书舍人赵荣通问英宗于沙漠，脱脱不花问中朝事，慷慨酬答不少屈。